ที่ ปชส.036/2568 ฝ่ายบริหารการตลาดและประชาสัมพันธ์

##### 21 พฤษภาคม 2568

*โตโยต้าร่วมแสดงความยินดี “วิว กุลวุฒิ”*

*คว้าแชมป์ชายเดี่ยว สมัยที่ 2 พร้อมถ้วยพระราชทาน*

*ในการแข่งขันแบดมินตันรายการ “TOYOTA Thailand Open 2025”*

=======================================================

**สิ้นสุดการแข่งขันแบดมินตันระดับนานาชาติ รายการ “TOYOTA Thailand Open 2025” การแข่งขันในระดับ “HSBC BWF World Tour Super 500” ชิงถ้วยพระราชทานพระบาทสมเด็จพระเจ้าอยู่หัว และเงินรางวัลรวม 475,000 ดอลลาร์สหรัฐ หรือประมาณ 16,150,000 บาท เมื่อวันที่ 18 พฤษภาคม 2568 ที่อาคารนิมิบุตร สนามกีฬาแห่งชาติ ท่ามกลางเสียงเชียร์กึกก้องตลอดการแข่งขัน โดยผลการแข่งขันประเภทชายเดี่ยว “วิว” กุลวุฒิ วิทิตศานต์ คว้าแชมป์ชายเดี่ยว สมัยที่ 2 ชนะ แอนเดอร์ส แอนทอนเซ่น 2-1 เกม ด้วยสกอร์ 21-16 / 17-21 และ 21-9 หลังจากจบการแข่งขัน นายศุภกร รัตนวราหะ รองกรรมการผู้จัดการใหญ่ บริษัท โตโยต้า มอเตอร์ ประเทศไทย จำกัด พร้อมด้วย คุณหญิงปัทมา ลีสวัสดิ์ตระกูล ประธานสหพันธ์แบดมินตันโลก และกรรมการคณะกรรมการโอลิมปิกสากล และเจ้าหน้าที่ผู้มีส่วนร่วมในการจัดการแข่งขัน ร่วมกันมอบรางวัล**

การแข่งขันรายการนี้จัดขึ้นภายใต้ความร่วมมือระหว่าง กระทรวงการท่องเที่ยวและกีฬา / การกีฬาแห่งประเทศไทย / สมาคมกีฬาแบดมินตันแห่งประเทศไทย ในพระบรมราชูปถัมภ์ และบริษัท โตโยต้า มอเตอร์ ประเทศไทย จำกัด เพื่อให้แฟนกีฬาแบดมินตันได้ชม และเชียร์นักกีฬาไทย ให้สร้างผลงานในเวทีระดับโลก ทำการแข่งขันระหว่างวันที่ 13 - 18 พฤษภาคม 2568 ที่ผ่านมา

โดยมีผลการแข่งขัน**ประเภทชายเดี่ยว** รอบชิงชนะเลิศ "วิว" กุลวุฒิ วิทิตศานต์ มือวางอันดับ 1 ของรายการ มืออันดับ 2 ของโลก พบกับ แอนเดอร์ส แอนทอนเซ่น มือวางอันดับ 2 ของรายการ มืออันดับ 3 ของโลกจากเดนมาร์ก เกมนี้ วิว กุลวุฒิ เล่นได้อย่างสะใจแฟนๆในสนาม ก่อนจะเอาชนะไปอย่างสุดมันส์ 2-1 เกม 21-16,17-21,21-9 คว้าแชมป์แบดมินตัน โตโยต้า ไทยแลนด์ โอเพ่น 2025 เวิลด์ทัวร์ ซูเปอรฺ์ 500 ไปครองเป็น สมัยที่ 2 ต่อจากปี 2023 ครองถ้วยพระราชทานพระบาทสมเด็จพระเจ้าอยู่หัว พร้อมรับเงินรางวัลแชมป์ 35,625 เหรียญสหรัฐ หรือประมาณ 1,175,625 บาท ส่วนรองแชมป์ แอนเดอร์ส แอนทอนเซ่น รับเงินรางวัล 18,050 เหรียญสหรัฐ หรือประมาณ 595,650 บาท

**ประเภทหญิงเดี่ยว** รอบชิงชนะเลิศ "หมิว" พรปวีณ์ ช่อชูวงศ์ มือวางอันดับ 1 ของรายการ มืออันดับ 6 ของโลก พ่ายให้กับ เฉิน ยู่เฟย มือวางอันดับ 2 ของรายการ มืออันดับ 8 ของโลกจากจีน ไป 0-2 เกม 16-21,12-21

เฉิน ยู่เฟย คว้าแชมป์พร้อมครองถ้วยพระราชทานพระบาทสมเด็จพระเจ้าอยู่หัว พร้อมรับเงินรางวัลแชมป์ 35,625 เหรียญสหรัฐ หรือประมาณ 1,175,625 บาท ส่วนรองแชมป์ "หมิว" พรปวีณ์ ช่อชูวงศ์ รับเงินรางวัล 18,050 เหรียญสหรัฐ หรือประมาณ 595,650 บาท

**ประเภทชายคู่** อารอน เชี๊ยะ กับ โซ วุยยิค คู่มือวางอันดับ 2 ของรายการ คู่มืออันดับ 5 ของโลกจากมาเลเซีย ชนะ วิลเลี่ยม ไครเจอร์ โบเอ้ กับ คริสเตียน ฟาร์ส เคียร์ คู่มืออันดับ 75 ของโลกจากเดนมาร์ก 2-1 เกม 20-22 , 21-17 , 21-12

อารอน เชี๊ยะ กับ โซ วุยยิค คว้าแชมป์ ครองถ้วยพระราชทานพระบาทสมเด็จพระเจ้าอยู่หัว พร้อมรับเงินรางวัลแชมป์ 37,525 เหรียญสหรัฐ หรือประมาณ 1,238,325 บาท ส่วนรองแชมป์ วิลเลี่ยม ไครเจอร์ โบเอ้ กับ คริสเตียน ฟาร์ส เคียร์ รับเงินรางวัล 18,050 เหรียญสหรัฐ หรือประมาณ 595,650 บาท

**ประเภทหญิงคู่** รอบชิงชนะเลิศ เพอรี่ ตัน กับ เทียน่า มูลาริทาราน คู่มือวางอันดับ 1 ของรายการ คู่มืออันดับ 4 ของโลกจากมาเลเซีย ชนะ จอง นาอึน กับ ลี ยอนวู คู่มืออันดับ 105 ของโลกจากเกาหลีใต้ 2-0 เกม 21-16 , 21-17

เพอรี่ ตัน กับ เทียน่า มูลาริทาราน คว้าแชมป์ ครองถ้วยพระราชทานพระบาทสมเด็จพระเจ้าอยู่หัว พร้อมรับเงินรางวัลแชมป์ 37,525 เหรียญสหรัฐ หรือประมาณ 1,238,325 บาท ส่วนรองแชมป์ จอง นาอึน กับ ลี ยอนวู รับเงินรางวัล 18,050 เหรียญสหรัฐ หรือประมาณ 595,650 บาท

**ประเภทคู่ผสม** เฟิง หยางเจ๋อ กับ หวง ตงปิง คู่มือวางอันดับ 2 ของรายการ คู่มืออันดับ 2 ของโลกจากจีน ชนะ เกา เจียซวน กับ หวู เหม็งหยิง คู่มืออันดับ 79 ของโลกจากจีน 24-22,21-16

เฟิง หยางเจ๋อ กับ หวง ตงปิง คว้าแชมป์ ครองถ้วยพระราชทานพระบาทสมเด็จพระเจ้าอยู่หัว พร้อมรับเงินรางวัลแชมป์ 37,525 เหรียญสหรัฐ หรือประมาณ 1,238,325 บาท ส่วนรองแชมป์ เกา เจียซวน กับ หวู เหม็งหยิง รับเงินรางวัล 18,050 เหรียญสหรัฐ หรือประมาณ 595,650 บาท

**สรุปผลการแข่งขันแบดมินตัน TOYOTA Thailand Open 2025**

|  |  |  |  |
| --- | --- | --- | --- |
| **ประเภท** | **นักกีฬา** | **ผลการแข่งขัน** | **นักกีฬา** |
| ***ชายเดี่ยว*** | *“วิว” กุลวุฒิ วิทิตศานต์* | *ชนะ 2-1*  *(21-16,17-21,21-9)* | *แอนเดอร์ส แอนทอนเซ่น* |
| ***หญิงเดี่ยว*** | *เฉิน ยู่เฟย* | *ชนะ 2-0*  *(21-16,21-12)* | *"หมิว" พรปวีณ์ ช่อชูวงศ์* |
| ***ชายคู่*** | *อารอน เชี๊ยะ*  *โซ วุยยิค* | *ชนะ 2-1*  *(20-22,21-17,21-12)* | *วิลเลี่ยม ไครเจอร์ โบเอ้*  *คริสเตียน ฟาร์ส เคียร์* |
| ***หญิงคู่*** | *เพอรี่ ตัน*  *เทียน่า มูลาริทาราน* | *ชนะ 2-0*  *(21-16,21-17)* | *จอง นาอึน*  *ลี ยอนวู* |
| ***คู่ผสม*** | *เฟิง หยางเจ๋อ*  *หวง ตงปิง* | *ชนะ 2-0*  *24-22,21-16* | *เกา เจียซวน*  *หวู เหม็งหยิง* |

*“โตโยต้าให้ความสำคัญในการสนับสนุนการกีฬาของไทยอย่างต่อเนื่อง เสมอมา ภายใต้ความมุ่งมั่นที่จะ “ร่วมขับเคลื่อนความสำเร็จให้กับนักกีฬาไทย” จะเห็นได้จากการสนับสนุนทั้งในรูปแบบของการจัดการแข่งขันโดยบริษัทฯเอง และการสนับสนุนสมาคมกีฬาต่างๆ เพื่อพัฒนาศักยภาพนักกีฬาไทยรุ่นใหม่ให้พร้อมสำหรับการแข่งขันในเวทีระดับโลก ตลอดจนพัฒนารากฐานวงการกีฬาให้เกิดความแข็งแกร่ง รวมถึงการเป็นกำลังใจให้กับนักกีฬาที่สร้างชื่อเสียงให้กับประเทศมาโดยตลอด ซึ่งทางบริษัทฯ มีความยินดีเป็นอย่างยิ่ง ที่ได้เป็นส่วนหนึ่งในการสนับสนุนการกีฬาของไทยให้ก้าวสู่ระดับสากล”* **นายศุภกร กล่าวในที่สุด**

**ติดตามข้อมูลผลิตภัณฑ์ และกิจกรรมการตลาดอื่นๆเพิ่มเติมได้ที่**

[**https://www.toyota.co.th/**](https://www.toyota.co.th/) **Facebook: Toyota Motor Thailand**

**LINE Official: @ToyotaThailand TikTok: @ToyotaMotorTH**

**X: @ToyotaMotorTH Instagram: @toyotamotorthailandofficial**